Audi TT

To Audi TT είναι ένα σπορ αυτοκίνητο που παρήχθη από τη γερμανική αυτοκινητοβιομηχανία Audi, από τον Οκτώβριο του 1998 έως τις 10 Νοεμβρίου 2023, σε 3 γενιές. Κατασκευάστηκε στην πόλη Γκιέρ της Ουγγαρίας, σε 662.762 αντίτυπα. Η πρώτη γενιά του TT πούλησε 276.560 αντίτυπα, η δεύτερη 235.739 αντίτυπα και η τρίτη 150.463 αντίτυπα. Σε όλες τις γενιές του, το μοντέλο διατέθηκε σε δύο τύπους αμαξώματος: 2-πορτο 4-θέσιο κουπέ, με σαλόνι διάταξης αυστηρά 2+2, και 2-πορτο 2-θέσιο roadster. Βασίστηκε στην «πλατφόρμα Α» του Ομίλου Volkswagen.

Το αυτοκίνητο προσφέρθηκε με πληθώρα κινητήρων και με δύο τύπους μετάδοσης της κίνησης, στους μπροστινούς ή στους 4 τροχούς.

 Πρώτη γενιά (1998 - 2006) 
 Αρχικό πρωτότυπο 

Μια πρώτη γεύση για το επερχόμενο μοντέλο δόθηκε στο Σαλόνι Αυτοκινήτου της Φρανκφούρτης τον Σεπτέμβριο του 1995, όταν παρουσιάστηκε το αρχικό πρωτότυπο αυτοκίνητο (concept car) Audi TT. Είναι χαρακτηριστικό ότι οι βασικές παράμετροι της αισθητικής του, διατηρήθηκαν εντελώς αμετάβλητες στο μοντέλο παραγωγής, που έφτασε στην αγορά 3 χρόνια μετά.

 Εισαγωγή 
Τελικώς, η πρώτη γενιά του Audi TT (εσωτερικός κωδικός Type 8N) κυκλοφόρησε στην αγορά πρώτα ως coupé τον Σεπτέμβριο του 1998, ενώ ακολούθησε και μια εκδοχή roadster τον Αύγουστο του 1999. Το μοντέλο εντυπωσίασε ιδιαίτερα κατά την εισαγωγή του, ιδιαίτερα με την εξωτερική του εμφάνιση, και σημείωσε μεγάλη απήχηση, ιδίως στη νεολαία.

 Το ζήτημα της οδικής συμπεριφοράς 
Ειδικότερα όμως τον πρώτο χρόνο παραγωγής του, ξεσήκωσε βίαια μεγάλες αντιδράσεις για την οδική του συμπεριφορά, καθώς απεδείχθη στην πράξη ότι το πίσω μέρος του αυτοκινήτου ξεκόλλαγε χωρίς προειδοποίηση σε υψηλές ταχύτητες πάνω από τα 180 χιλιόμετρα την ώρα κατά τη διάρκεια στροφών, καθώς και ελιγμών αλλαγής λωρίδας, οδηγώντας έτσι σε αρκετά θανατηφόρα δυστυχήματα. Η Audi, αντιδρώντας έγκαιρα, ανακάλεσε όλα τα έως τότε TT στα τέλη του 1999 προς αρχές του 2000 και τους πρόσθεσε Ηλεκτρονικό Σύστημα Ελέγχου Ευστάθειας (ESP), Σύστημα Ελέγχου Πρόσφυσης (Traction Control System), την χαρακτηριστική πίσω αεροτομή, ενώ αναθεώρησε και τη σχέση των πίσω ελατηρίων / αμορτισέρ στην πίσω ανάρτηση. Μετά από αυτές τις παρεμβάσεις, το πρόβλημα εμφανώς αμβλύνθηκε. Όλες αυτές οι αλλαγές και προσθήκες, διατηρήθηκαν ως στάνταρ και στα επόμενα χρόνια παραγωγής του μοντέλου.

Η παραγωγή του αρχικού Audi TT έληξε τον Ιούνιο του 2006.

 Τεχνικά χαρακτηριστικά 
ΜοντέλοΚαύσιμοΑριθμός κυλίνδρων/διάταξηΒαλβίδεςΚίνησηΚυβισμός σε cm³Ισχύς σε PSΡοπή σε N·mΕπιτάχυνση 0-100 km/hΤελική ταχύτηταΚατανάλωση ανά 100 km (λίτρα)Εκπομπές CO2 ανά χιλιόμετροΒάρος (kg)Περίοδος παραγωγής 1.8 TΒενζίνη4/σε σειρά20Εμπρόσθια1.7811502108,6 sec220 km/h8,11971.2802002-20051.8 T1632258,0 sec224 km/h1942005-20061.8 T / 1.8 T quattroΕμπρόσθια / Τετρακίνηση1802357,8 - 8,4 sec226 - 228 km/h8,1 - 9,4194 - 2261.280 - 1.4101998-20051.8 T / 1.8 T quattro1902407,4 - 7,7 sec232 - 234 km/h2005-20061.8 T quattroΤετρακίνηση2252906,6 sec243 km/h9,42261.4651998-2005quattro sport2403205,9 sec250 km/h9,32231.3902005-20063.2 quattro6/V243.1892503206,2 - 6,3 sec250 km/h19,8 - 10,6235 - 2541.490 - 1.5202003-2006

1 Ηλεκτρονικά περιορισμένη.

 Δεύτερη γενιά (2006 - 2014) 

Τον Απρίλιο του 2004, η Audi ανακοίνωσε ότι η δεύτερη γενιά του TT θα κατασκευαζόταν με τη χρήση αλουμινίου και θα έφτανε στην παραγωγή μέσα στο 2007. Μια προεπισκόπιση του TT δεύτερης γενιάς έλαβε χώρα με τη μορφή του πρωτότυπου αυτοκινήτου (concept car) Audi Shooting Brake, που αποκαλύφθηκε στο Σαλόνι Αυτοκινήτου του Τόκιο στα τέλη Οκτωβρίου του 2005. Το πρωτότυπο αυτό ήταν μια πρώτη ματιά στο νέο TT, αλλά έφερε γωνιώδη αισθητική και ένα προφίλ shooting-brake 2-πορτο hatchback.

 Εισαγωγή 
Η επίσημη παρουσίαση του Audi TT δεύτερης γενιάς, με τον εσωτερικό κωδικό Type 8J, έγινε στις 6 Απριλίου 2006, χρησιμοποιώντας την πλατφόρμα Volkswagen Group A5 (PQ35) platform, με μπροστινά πάνελ από αλουμίνιο και πίσω πάνελ από χάλυβα, προκειμένου να ενισχύσει την σχεδόν ίση κατανομή βάρους εμπρός / πίσω. Διαθέσιμο ως μπροστοκίνητο ή ως 4-κίνητο με το σύστημα τετρακίνησης της Audi quattro, το TT προσφερόταν και πάλι ως 2+2 Coupé και ως 2-θέσιο Roadster. Η δεύτερη γενιά ήταν λίγο μακρύτερη και λίγο φαρδύτερη από την προκάτοχό της. Η μαζική παραγωγή του μοντέλου ξεκίνησε τον Αύγουστο του 2006, για τη σεζόν (model year) του 2007.

 Τεχνικά χαρακτηριστικά 
ΜοντέλοΚαύσιμοΑριθμός κυλίνδρων/διάταξηΒαλβίδεςΚίνησηΚυβισμός σε cm³Ισχύς σε PSΡοπή σε N·mΕπιτάχυνση 0-100 km/hΤελική ταχύτηταΚατανάλωση ανά 100 km (λίτρα)Εκπομπές CO2 ανά χιλιόμετροΒάρος (kg)Περίοδος παραγωγής 1,8 TFSIΒενζίνη4/σε σειρά16Εμπρόσθια1.7981602507,2 sec226 km/h6,71551.2402008-20142,0 TFSI / 2,0 TFSI quattroΕμπρόσθια / Τετρακίνηση1.9842002806,6 sec240 km/h7,71471.2602006-20102113506,1 sec245 km/h6,61541.3352010-20142,0 TDI quattroΠετρέλαιοΤετρακίνηση1.9681703507,5 sec226 km/h5,31391.3702008-20143,2 quattroΒενζίνη6/V243.1892503205,9 sec250 km/h110,32471.4102006-2010TTS quattro4/σε σειρά161.9842723505,4 sec250 km/h18,01881.3952008-2014TT RS5/σε σειρά202.4803404504,6 sec250 km/h1280 km/h29,22141.4502009-2014

1 Ηλεκτρονικά περιορισμένη.
2 Κατόπιν παραγγελίας.

 Τρίτη γενιά (2014 - 2023) 

Όπως είχε συμβεί και με τον προκάτοχό του, το Audi TT τρίτης γενιάς (εσωτερικός κωδικός FV/8S) προεπισκοπήθηκε από το πρωτότυπο αυτοκίνητο (concept car) Audi Allroad Shooting Brake, το οποίο παρουσιάστηκε στο Σαλόνι Αυτοκινήτου του Ντιτρόιτ το 2014.

 Εισαγωγή 
Η τρίτη γενιά του μοντέλου παρουσιάστηκε στο Σαλόνι Αυτοκινήτου της Γενεύης τον Μάρτιο του 2014 και εισήχθη στην αγορά μέσα στο ίδιο έτος, για τη σεζόν (model year) του 2015. Χρησιμοποίησε την πλατφόρμα Volkswagen Group MQB platform και ήταν διαθέσιμο με κινητήρες βενζίνης Turbo fuel stratified injection (TFSI) και κινητήρες ντίζελ Turbocharged Direct Injection (TDI).

Ειδικότερα στις Ηνωμένες Πολιτείες, η τρίτη γενιά του TT κυκλοφόρησε για πρώτη φορά μέσα στο 2015, για τη σεζόν (model year) του 2016.

Τον Μάιο του 2019, ανακοινώθηκε επίσημα ότι η τρίτη γενιά του TT θα είναι και η τελευταία, καθώς δεν θα υπάρξει διάδοχος μετά τον κύκλο ζωής του σημερινού μοντέλου. Η παραγωγή του έληξε οριστικά στις 10 Νοεμβρίου 2023, με το τελευταίο να είναι ένα TT έκδοσης S Coupe, βαμμένο στο χρώμα Chronos Grey.

 Τεχνικά χαρακτηριστικά 

 Μοντέλο Περίοδοςπαραγωγής Κινητήρας Κυβισμός Ισχύς Ροπή Εκπομπές CO2(g/km) Επιτάχυνση0–100 km/h Μέγιστηταχύτητα Μέση κατανάλωση(km/L)1.8 TFSI2014-2023 Βενζίνη 1.798 cm³132 kW (180 hp)250 N·m1366,9 sec241 km/h16,91.8 TFSI S tronic2014-2023 Βενζίνη 1.798 cm³132 kW (180 hp)250 N·m1327,0 sec241 km/h17,22.0 TFSI2014-2023 Βενζίνη 1.984 cm³169 kW (230 hp)370 N·m1396,0 sec250 km/h116,92.0 TFSI S tronic2014-2023 Βενζίνη 1.984 cm³169 kW (230 hp)370 N·m1485,9 sec250 km/h114,12.0 TFSI quattro S tronic2014-2023 Βενζίνη 1.984 cm³169 kW (230 hp)370 N·m1515,3 sec250 km/h115,6S 2.0 TFSI quattro2014-2023 Βενζίνη 1.984 cm³228 kW (310 hp)380 N·m1664,9 sec250 km/h113,8S 2.0 TFSI quattro S tronic2014-2023 Βενζίνη 1.984 cm³228 kW (310 hp)380 N·m1574,6 sec250 km/h114,7RS 2.5 TFSI quattro S tronic2016-2023 Βενζίνη 2.480 cm³294 kW (400 hp)480 N·m1813,7 sec250 km/h1-2.0 TDI ultra2014-2023 Ντίζελ 1.968 cm³135 kW (184 hp)380 N·m1147,1 sec241 km/h23,8

1 Ηλεκτρονικά περιορισμένη.

 Φωτογραφίες 

 Παραπομπές 

 Βιβλιογραφία 
 Lewandowski, Jürgen, Staretz, David, Völker, Herbert: Das TT Buch. Delius Klasing, Bielefeld 1999, ISBN 3-7688-1117-4.
 Ruppert, James: Audi TT – The complete Story. The Crowood Press, Marlborough 2003, ISBN 1-86126-585-9.
 Maxeiner, Dirk, Lewandowski, Jürgen, Vann, Peter: Excittement – Die neue Generation des Audi TT. Delius Klasing, Bielefeld 2006, ISBN 3-7688-1881-0.
 Kraus-Weysser, Folker: Audi TT. Steiger, Augsburg 1999, ISBN 3-89652-189-6.

 Εξωτερικοί σύνδεσμοι 

 Η επίσημη Ελληνική ιστοσελίδα του Audi TT

TT
Κατηγορία:Γερμανικά αυτοκίνητα
Κατηγορία:Σπορ αυτοκίνητα